Държавен вестник, бр. 17, 2012 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  17
46. „Обикновена стратификация“ е поста-
вяне на семената при определен температурен 
режим в присъствие на влага и кислород за 
преодоляване на семенния покой.
47. „Окулиране“ е начин на присаждане, при 
който присадникът съдържа само една пъпка.
48. „Отводка“ е част от майчино растение 
(леторасъл), която се вкоренява чрез повеждане 
с цел производство на вегетативни фиданки.
49. „Отдел“ е обособена част от производ-
ствената площ на горския разсадник, включ-
ваща два и повече подотдела с идентичен 
тип производство, независимо от дървесния 
(храстов) вид и възрастта на фиданките.
50. „Отпад“ са загуби при производството на 
фиданките, причинени от различни фактори.
51. „Пензиране“ е съкращаване (прерязва-
не) на страничните леторасли (клони) на 1/3 
или 1/4 от дължината им с цел удебеляване 
на стъблото.
52. „Пикиране (школуване)“ е презасаж-
дане на фиданки в школа или контейнер с 
цел производство на растения с определено 
качество и размери.
53. „Повеждане“ е отклоняване на част от 
майчино растение (леторасъл) от естествената 
му посока на растеж с цел вкореняване за 
производство на вегетативни фиданки.
54. „Подложка“ е фиданка, върху която се 
извършва присаждане на присадник.
55. „Подотдел“ е обособена част от про-
изводствената площ на горския разсадник, в 
която при идентична производствена техноло-
гия се произвеждат разновъзрастни фиданки 
от един и същи дървесен (храстов) вид. 
56. „Поник“ е етап от развитието на рас-
тението от покълването на семето до образу-
ването на първите същински листа.
57. „Посевен материал“ са семена, плодове, 
съплодия или техни части, предназначени за 
посев.
58. „Постоянен горски разсадник“ е опреде-
лена със заповед на изпълнителния директор 
на ИАГ площ за производство на фиданки със 
срок на използване над 5 години.
59. „Почвена киселинност“ е съдържанието 
на водородни йони в почвения разтвор.
60. „Почвено плодородие“ е свойството на 
почвата да осигурява на растенията необхо-
димите им количества хранителни вещества 
и влага по време на тяхното развитие.
61. „Предпосевна обработка на семена-
та“ е обработка на семената преди посев за 
обеззаразяване или постигане на бързо и 
едновременно поникване.
62. „Прореждане“ е намаляване броя на 
растенията на 1 м или 1 м2.
63. „Присадка“ е облагородена фиданка, 
произведена чрез присаждане.
64. „Присадник“ е част от растение, която 
се трансплантира към друго растение.
65. „Присаждане (трансплантация, облаго-
родяване)“ е метод за вегетативно размножа-
ване, основан на биологичната съвместимост 
на активните им тъкани, в резултат на което 
се осъществява срастване на части от едно 
растение върху друго.
66. „Пълна обработка“ е цялостна обработ-
ка на почвата, която включва: почистване, 
изкореняване на пъновете и изнасянето им 
извън терена, при необходимост, подравнява-
не и риголване, и изораване преди залесяване.
67. „Равномерно гъсти посеви, вкоренилища 
и школи“ са подотдели, в които: фиданките са 
равномерно разположени в площта им; няма 
констатиран отпад на петна с размери, по-
големи от 20 % от общата площ на подотдела; 
броят на фиданките в петната е под 50 % от 
нормативно определените за семенищата в 
приложение № 6 или първоначално засадените 
резници или фиданки.
68. „Репелент“ е химичен препарат, който 
се прилага за отблъскване на насекоми и жи-
вотни от растения или техни части, служещи 
им за храна.
69. „Репродуктивни материали“ са:
а) генеративни единици – шишарки, съпло-
дия, семена и плодове, предназначени за про-
изводство на посевен и посадъчен материал;
б) части от растения – листни, стъблени 
и коренови резници, експланти или зароди-
ши за микроразмножаване, пъпки, отводки, 
корени, филизи и други части от растения, 
предназначени за производство на фиданки 
или за залесяване;
в) посадъчен материал – растения, получе-
ни от семена, плодове или части от растения 
или фиданки, израснали в резултат на естест-
вено възобновяване.
70. „Репродуктивни материали за прера-
ботка“ са репродуктивни материали, които се 
добиват с цел използване в промишлеността 
или за други нелесовъдски цели.
71. „Садене“ е метод на засаждане на фи-
данки или резници.
72. „Сеитбообращение“ е редуване през го-
дините на различни режими на стопанисване 
(типове производства и угари) в отделните 
полета на разсадниковата площ.
73. „Семенен покой“ е състояние на семе-
ната след настъпване на пълната им зрелост, 
обусловено от различни фактори, при което 
кълнителната им способност не се проявява 
или се забавя. Според характера на обуславя-
щите го фактори покоят при семената може 
да бъде от различен тип:
а) „механичен покой“ е състояние на семе-
ната, при което механично се възпрепятства 
и забавя кълненето вследствие на твърдостта 
на семенната обвивка или околоплодника;
б) „морфологичен покой“ е състояние на 
семената, което се дължи на морфологично 
недоразвит зародиш обикновено поради недос-
тиг на топлина при узряването на семената;